Smaug

Smaug, Tolkienen Hobbita izeneko eleberrian agertzen den herensuge bat da.

Erdialdeko Lurraldean geratzen zen azken herensugea zela esaten zen, nanoak Ereborretik kanporatu zituena, hauen altxorra hartuz, gainera, denboraren amaierararte gordetzen saiatu zena.

Eguzkiaren Hirugarren Aroan existitu zen herensugerik handiena izan zen. Tamaina handikoa zen, gorri-urre kolorekoa, xaguzar hego handiekin eta burnizko ezkata zulaezinezko larruazal batekin. Bere puntu ahul bakarra, sabelaldea, ia erabat, harribitxi eta urrezko estalki batekin estalita zegoen, mendeetan zehar Mendi Azpiko Erresumako altxorraren gainean etzanda egon ondoren inkrustatuak.

Bilbo Zorrozabalek Hobbita eleberrian abiatutako abenturan, Smaug bihurtzen da Throrren oinordeko izan zen Thorin II.arena zen altxor bikaina berreskuratzeko gainditu beharko duten azken oztopoa.

Smaug herensugea, "Urrezkoa" urrutiko Ered Mithrimetik iritsi zen, Erdialdeko Lurraldearen iparraldean, nanoek Eguzkiaren Hirugarren Aroko 2770. urtean bildu zituzten aberastasunek erakarririk. Han, Haraneko Hiria suntsitu zuen, mendiaren ondoan, eta, ondoren, mendiaren barnean aurkitzen ziren nano guztiak hil edo ihesarazi zituen. Bi mendez, pozik lo egin zuen bere altxorraren gainean Ereborren barnean, 2941ean, Bilbok eta nanoek, bere altxorretik, Arkaren Harria lapurtu zuten arte, horrek, sutu eta berriz Esgaroth, Laku Luzeko hiria erasotzera bultzatu zuena.

Bilbo eta nanoak, onik irtetzen dira, Bard I.ak (ondoren Haraneko lehen errege izatera pasa zena), Lakuko Hiriari egindako erasoan, Smaug hil baitzuen, gezi bat, harribitxirik gabe zuen sabelaldearen zati bakarrean sartuz.

Kanpo estekak 

Hobbiteko pertsonaiak
CGI pertsonaiak
Fikziozko masa hiltzaileak
Fikziozko animalia hiztunak
Literaturako bilau arrak
Filmetako bilau arrak
Fikziozko herensugeak

de:Figuren in Tolkiens Welt#Smaug
no:Draker i Tolkiens verden#Smaug